text: বিমলেন্দু সিংহ রায় হলেন একজন ভারতীয় শিক্ষক ও রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভার একজন সদস্য।
  
  জীবনী
  বিমলেন্দু সিংহ রায় ১৯৫৮ সালে জন্মগ্রহণ করেন। তিনি কৃষ্ণনগর সরকারি কলেজ থেকে ইংরেজিতে স্নাতক হন। এরপর, ১৯৮২ সালে তিনি কল্যাণী বিশ্ববিদ্যালয় থেকে ইংরেজিতে স্নাতকোত্তর হন।
  
  বিমলেন্দু সিংহ রায় ১৯৮৫ সালে মুড়াগাছা মাধ্যমিক বিদ্যালয়ে শিক্ষকতা শুরু করেন। ২০০০ সালে তিনি প্রতিষ্ঠানটির প্রধান শিক্ষক হন। ২০১৬ সালে তিনি চাকরি থেকে অবসরগ্রহণ করেন।
  
  ২০১৩ সালে বিমলেন্দু সিংহ রায়কে পশ্চিমবঙ্গ সরকার শিক্ষারত্ন সম্মাননা প্রদান করে। ২০১৭ সালে তিনি রাষ্ট্রপতি পুরস্কার লাভ করেন।
  
  বিমলেন্দু সিংহ রায় ২০১৯ সালের ২৮ নভেম্বর করিমপুর থেকে পশ্চিমবঙ্গ বিধানসভার সদস্য হিসেবে নির্বাচিত হন।
  
  তথ্যসূত্র
  
  বিষয়শ্রেণী:১৯৫৮-এ জন্ম
  বিষয়শ্রেণী:পশ্চিমবঙ্গের রাজনীতিবিদ
  বিষয়শ্রেণী:নদিয়া জেলার ব্যক্তি
  বিষয়শ্রেণী:কল্যাণী বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:সর্বভারতীয় তৃণমূল কংগ্রেসের রাজনীতিবিদ
title: বিমলেন্দু সিংহ রায়